Document ID: 32008R0694

32008R0694
L 195/3
SLUŽBENI LIST EUROPSKE UNIJE
08.07.2008.
UREDBA VIJEĆA (EZ) br. 694/2008
od 8. srpnja 2008.
o izmjeni Uredbe (EZ) br. 2866/98 u pogledu stope konverzije eura za Slovačku
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 123. stavak 5.,
uzimajući u obzir prijedlog Komisije,
uzimajući u obzir mišljenje Europske središnje banke (1),
budući da:
(1)
Uredba Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (2) određuje stope konverzije od 1. siječnja 1999.
(2)
U skladu s člankom 4. Akta o pristupanju iz 2003., Slovačka je država članica s odstupanjem u smislu članka 122. Ugovora.
(3)
Na temelju Odluke Vijeća 2008/608/EZ od 8. srpnja 2008. u skladu s člankom 122. stavkom 2. Ugovora o uvođenju jedinstvene valute u Slovačkoj 1. siječnja 2009. (3), Slovačka ispunjava potrebne uvjete za uvođenje jedinstvene valute te se odstupanje za Slovačku stavlja izvan snage od 1. siječnja 2009.
(4)
Uvođenje eura u Slovačku zahtijeva utvrđivanje stope konverzije između eura i slovačke krune. Tu se stopu konverzije određuje na 30,1260 kruna za 1 euro, što odgovara trenutačnom središnjem tečaju krune u Europskom tečajnom mehanizmu (ERM II).
(5)
Uredbu (EZ) br. 2866/98 trebalo bi stoga na odgovarajući način izmijeniti,
DONIJELO JE OVU UREDBU:
Članak 1.
U članku 1. Uredbe (EZ) br. 2688/98 između stopa konverzije koje se primjenjuju na slovenski tolar i finsku marku umeće se sljedeće:
„= 30,1260 slovačkih kruna”
Članak 2.
Ova Uredba stupa na snagu 1. siječnja 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. srpnja 2008.

Labels: 2
18